
Kasutusloa andmine
1. ASJAOLUD JA MENETLUSE KÄIK

09.12.2015 laekus Narva Linnavalitsusele läbivaatamiseks Kreenholmi 16a laiendatud administratiivhoone kasutusloa taotlus (linnavalitsuse dokumendiregistris nr 11872). 
Esitatud dokumentatsiooni kontrollimisel on avastatud, et ehitusdokumentatsioon ning ehitusprojekt, mille kohaselt hoone on laiendatud, on esitamata. Sellest 14.12.2015 oli kirjalikult teatatud taotlejale (linnavalitsuse dokumendiregistris nr 11872).

09.02.2016 ehitusjärelevalve osakonnale laekus ehitusdokumentatsioon ning ehitusprojekt, mille kohaselt hoone on laiendatud.
Tuleohutuse seaduse § 5 lõike 1 kohaselt Ida Päästekeskusele on 10.02.2016 saadetud arvamuse päring kasutusloa väljastamiseks (linnavalitsuse dokumendiregistris nr 1-13.2/42).
12.02.2016 ehitusdokumentatsioon on kontrollitud ning avastatud märkused ehitusdokumentatsiooni suhtes on edastatud ehitusettevõtjale.

Ehitusseadustiku § 130 lõike 2 punkti 2 kohaselt 15.02.2016 toimus ehitiste nõuetele vastavuse kontrollimine. Kontrollimisele kaasati ehituse tellija ehitusettevõtja, projekteerija, omanikujärelevalve ning esindajad. Kontrolli käigus on avastatud, et hoone on laiendatud ning  osaliselt ümber ehitatud ning hoone fassaaditööd on tegemata. Ehitusseadustiku § 50 lg 5 kohaselt ehitise osale võib anda osakasutusloa, kui ehitise osa on valmis ning täidetud on õigusaktides esitatud nõuded, eelkõige nõue, et ehitist on võimalik kasutada ohutult.

Ehitusseadustiku § 130 lõike 2 punkti 2 kohase kontrolli kohta on 15.02.2016 koostatud akt, milles ehitise ülevaatuseks kaasatud isikud avaldavad oma arvamuse ehitise kohta kasutusloa andmiseks. Akt on haldusmenetluse § 16 lg 1 kohaselt menetluse kiiruse ja kokkuhoiu huvides edastatud taotlejale ülevaatuseks kaasatud isikutelt arvamuste saamiseks. 
29.02.2016 Päästeamet esitas ehitise kasutusloa kooskõlastamisest keeldumise kirja nr 7.2-3.3/2825-2 (linnavalitsuse dokumendiregistris nr 1960). Kiri oli edastatud taotlejale avastatud puuduste kõrvaldamiseks.

14.03.2016 ehitusettevõtja esindaja teatas, et päästeameti poolt avastatud puudused on kõrvaldatud ning palus edastada Päästeametile kooskõlastamiseks ehitusprojekti muudatuse. Ehitusprojekti muudatus on edastatud Päästeametile ning 28.03.2016 Päästeamet kooskõlastas projekti muudatuse (linnavalitsuse dokumendiregistris nr 3052).

30.03.2016 on tagastatud ehitise nõuetele vastavuse kontrollimise akt. Kõik kaasatud isikud hindasid ümberehitatud ja laiendatud administartiivhoone vastavaks nõuetele ning ehitiste nõuetele vastavuse kontrollimise aktil kinnitasid oma allkirjadega, et ehitusseadustiku §s 55 loetletud põhjused kasutuslubade väljastamisest keeldumiseks puuduvad.

04.04.2016 Päästeamet saatis kasutusloa eelnõu kooskõlastuse nr 7.2-3.3/2825-4, milles teatas, et Päästeamet kooskõlastab „Kreenholmi 16a laiendatud administratiivhoone“ kasutusloa eelnõu (linnavalitsuse dokumendiregistris nr 3166).
Seega ehitusseadustiku § 55 kasutusloa andmisest keeldumise põhjused puuduvad. 

2.
ÕIGUSLIKUD ALUSED

2.1.
Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.
2.2.
Ehitusseadustiku § 54 lg 3 punkti 3 kohaselt kasutusloa kõrvaltingimusena võib eelkõige sätestada lisakohustuse taotleda ehitise osakasutusloa andmise korral teatud tähtaja jooksul kasutusluba.
2.3.
Narva linna ehitusmääruse § 27 lõike 3 kohaselt ehitise kasutusloa väljastamise või väljastamisest keeldumise ja kehtetuks tunnistamise otsustab Linnavalitsus. 

3.
OTSUS

3.1.
Väljastada Kreenholmi 16a laiendatud administratiivhoone järgmistele osadele kasutusluba: juurdeehitatud liftišahtile koos tamburiga, esimese korruse saalidele nr 108 ja 107 köögiruumile ja sanruumidele nr 111-114, koridorile nr 102, kolmanda korruse kõikidele ruumidele. Kasutusluba ei laiene hoone fassaadile.
3.3.
Kasutusloa kõrvaltingimusena hoone omanikule sätestatakse lisakohustus kasutusloa andmise kuupäevast kolme aasta jooksul, kuid kuni 01.06.2019, teostada hoone fassaaditööd vastavalt ehitusprojektile, projekteerija OÜ Narva Ehitusprojekt, töö nr 410-2016, ning Kreenholmi 16a valminud hoonele, mis vastab ehitusprojektile, taotleda kasutusluba.
4. RAKENDUSSÄTTED

4.1. Korraldus jõustub seadusega sätestatud korras. 

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

